
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par apropriācijas pārdali" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Projekts sagatavots, pamatojoties uz Ministru kabineta 2026. gada 26. maija sēdes protokollēmuma (prot. Nr. 29 81. §) “Informatīvais ziņojums "Par Kultūras ministrijas padotības iestāžu darbinieku noturības stiprināšanu" 2. punktu. 
1.2. Mērķis
Mērķa apraksts
Projekts paredz atļaut veikt apropriācijas pārdali Kultūras ministrijas valsts budžeta programmu un apakšprogrammu ietvaros, lai nodrošinātu Kultūras ministrijas padotības iestāžu darbinieku noturības stiprināšanu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Pasaulē kopš 19. gadsimta beigām ir norisinājušies globāli vēsturiski notikumi, kas ir negatīvi ietekmējuši ne tikai cilvēku dzīvi, bet arī kultūras mantojumu. Globālie satricinājumi ir likuši cilvēcei saprast, cik svarīgi ir pievērsties kultūras mantojuma saglabāšanai, ņemot vērā tā nozīmi kultūras mantojuma kopienām un cilvēcei kopumā. Lai noteiktu kultūras mantojuma īpašo statusu, ir pieņemta virkne starptautisku dokumentu, tai skaitā Apvienoto Nāciju Izglītības, zinātnes un kultūras organizācijas (UNESCO) 1954. gada 14. maija Konvencija par kultūras vērtību aizsardzību bruņota konflikta gadījumā un tās 2. protokols[1], kurā noteikta kultūras mantojuma starptautiskā aizsardzība un pienākums valstīm savlaicīgi sagatavoties kultūras vērtību aizsargāšanai pret sekām, kas paredzamas bruņota konflikta gadījumā, un Eiropas Padomes 2005. gada 27. oktobra Vispārējā konvencija par kultūras mantojuma vērtību sabiedrībai[2], kas atzīst, ka tiesības uz kultūras mantojumu uzskatāmas par daļu no tiesībām piedalīties kultūras dzīvē, kuras noteiktas Apvienoto Nāciju organizācijas (ANO) 1948. gada 10. decembra Vispārējā cilvēktiesību deklarācijā. Nepieciešamība iekļaut kultūras mantojumu vispārējos gatavības pasākumos minēta Apvienoto Nāciju organizācijas (ANO) Sendai ietvarprogrammā katastrofu riska mazināšanai 2015.–2030. gadam[3].

Kultūras vērtību saglabāšanas jautājumi nacionālā līmenī ir iekļauti Valsts civilās aizsardzības plānā. Kultūras ministrija, pamatojoties uz Valsts civilās aizsardzības plāna[4] (apstiprināts ar Ministru kabineta 2020. gada 26. augusta rīkojumu Nr. 476) 1.1 pielikuma “Vispārējie preventīvie un gatavības pasākumi” 14. punktā doto uzdevumu, kā arī, lai uzlabotu veidu, kādā tiek izpildītas Apvienoto Nāciju Izglītības, zinātnes un kultūras organizācijas (UNESCO) 1954. gada 14. maija Konvencijas par kultūras vērtību aizsardzību bruņota konflikta gadījumā saistības, ir izstrādājusi Plānu kultūras mantojuma aizsardzībai un glābšanai krīzes situācijās (apstiprināts ar Kultūras ministrijas 2025. gada 18. februāra rīkojumu Nr. 2.5-1-19) (turpmāk – Plāns)[5]. Plāns paredz ceļa karti kultūras mantojuma vērtību aizsardzībai, tostarp norādot uz nepieciešamību stiprināt iestāžu darbinieku kapacitāti civilās aizsardzības, kiberdrošības un kultūras mantojuma vērtību aizsardzības jautājumos.

Pasaules Banka, norādot, ka katastrofas šobrīd kļūst par arvien lielāku apdraudējumu valstu attīstībai, aicina palielināt ieguldījumus katastrofu riska pārvaldībā, tas ir – investēt noturībā, jo katastrofas spēj mirklī iznīcināt gadiem ilgu progresu. Ieguldījumi gatavībā un noturībā nodrošina attīstības sasniegumu aizsardzību, sargā cilvēku dzīvības un darbavietas, kā arī rada apstākļus ilgtspējīgai izaugsmei.[6]

To, cik būtiski ir laicīgi investēt iestāžu gatavībā, tai skaitā kultūras mantojuma nozares cilvēkresursos un noturībā, liecina ekspertu sagatavotais ziņojums Ukrainas kultūras un informācijas politikas ministrijai[7]. Ziņojumā norādīts, ka Krievijas iebrukums Ukrainā ir izraisījis nopietnu demogrāfisko krīzi, tostarp minot, ka darba spēka trūkums īpaši ietekmē cilvēkkapitālu kultūras un mākslas nozarē. Pamatojoties uz datiem, tiek prognozēta ievērojama darbinieku skaita samazināšanās iestādēs, kas nespēj piedāvāt konkurētspējīgu atalgojumu. Kā norādīts pētījumā, tas jo īpaši attiecas uz bibliotēku nozari un tehnisko/ atbalsta personālu izpildītājmākslas un audiovizuālās mākslas nozaru iestādēs. Pētījumā uzsvērts, ka jau pirms pilna mēroga Krievijas iebrukuma bija jūtams speciālistu trūkums noteiktās profesijās, jo īpaši tajās, kurām ir alternatīvas karjeras iespējas ārpus kultūras un mākslas nozares. Pētījuma autori prognozē, ka tendence, ka mākslas nozarē trūkst kvalificēts personāls, pakāpeniski pastiprināsies, jo kultūras nozares darbinieku atalgojums nav konkurētspējīgs, salīdzinot ar citām nozarēm[8].

[1] https://unesdoc.unesco.org/ark:/48223/pf0000130696 

[2] https://likumi.lv/ta/lv/starptautiskie-ligumi/id/1612

[3] https://www.preventionweb.net/files/43291_sendaiframeworkfordrren.pdf?startDownload=true

[4] https://likumi.lv/ta/id/317006-par-valsts-civilas-aizsardzibas-planu

[5] https://www.km.gov.lv/lv/media/49194/download?attachment

[6] https://www.worldbank.org/ext/en/topic/resilience-and-disaster-management

[7] https://www.ppv.net.ua/uploads/work_attachments/RES-POL_the_Role_of_Art_in_the_Post-War_Recovery_of_Ukraine__eng__2024.pdf

[8] https://www.ppv.net.ua/uploads/work_attachments/RES-POL_the_Role_of_Art_in_the_Post-War_Recovery_of_Ukraine__eng__2024.pdf
Problēmas un risinājumi
Problēmas apraksts
Kultūras mantojuma iestāžu darbinieku iesaiste krīzes vadības, civilās aizsardzības un kiberdrošības uzdevumu izpildē šobrīd būtiski pārsniedz sākotnēji noteikto amata pienākumu ietvaru. Darbiniekiem jānodrošina kultūras vērtību aizsardzība paaugstinātas drošības riska apstākļos, jāīsteno preventīvie un reaģēšanas pasākumi, jāuztur darbības nepārtrauktība un jānodrošina digitālo resursu aizsardzība. Šīs funkcijas pieprasa augstāku profesionālo atbildību, regulāru apmācību un gatavību rīkoties situācijās, kur kļūdu sekām var būt neatgriezeniska ietekme uz valsts kultūras mantojumu. 

Lai nodrošinātu kvalitatīvu minēto uzdevumu izpildi, motivētu darbiniekus un noturētu speciālistus kritiski svarīgās jomās, ir nepieciešams palielināt atlīdzību, samērojot to ar faktisko darba apjomu, riskiem un atbildības līmeni. Diemžēl kultūras mantojuma iestāžu darbinieku vidējā alga ir zem valsts pārvaldes mediānas, kas rada strukturālu nevienlīdzību un apgrūtina konkurētspēju.

Latvijas Nacionālajā arhīvā (turpmāk – Arhīvs) saskaņā ar 2022.–2025. gada pārskatiem ik gadu notiek atlases, lai aizpildītu aptuveni 36–40 amatu vakances. Augsto vakanto amatu skaitu daļēji nosaka paaudžu maiņa, tomēr nozīmīgu ietekmi atstāj arī darbinieku lēmumi mainīt darba vietu nepietiekamas atlīdzības dēļ. To apliecina jau divus gadus pēc kārtas veiktais iestādes labbūtības pētījums, kurā viens no būtiskākajiem un joprojām neatrisinātajiem jautājumiem darbinieku ieskatā ir amatam neatbilstošs atalgojums. Piemēram, atalgojums 8.  mēnešalgu grupā, kurā ietilpst Arhīva darbam kritiski svarīgi amati – galvenais arhīvists (30 % no šīs grupas amatiem), galvenais fondu glabātājs (22 %), vecākais eksperts, arhīva eksperts, glabātavu vadītāji u. c., ilgstoši ir bijis neadekvāti zems, īpaši salīdzinājumā ar straujo valstī noteiktās minimālās algas pieaugumu. Laikā no 2022. gada līdz 2026. gadam valstī noteiktā minimālā alga ir pieaugusi par 56 %, savukārt Arhīvam būtiskās 8. mēnešalgas grupas algu kāpums šajā periodā bijis tikai 23 %. Būtiski palielinoties pieņemamo elektronisko dokumentu apjomam sākot ar 2022. gadu un saistībā ar straujo valsts pārvaldes digitālo transformāciju, kā arī ņemot vērā Valsts kontroles 2023. gadā lietderības revīzijas “Vai arhīvā tiek nodrošināta elektronisko dokumentu saņemšana?” ieteikumus, atbilstoši kuriem Arhīvam bija jāstiprina funkcijas, kas ir saistītas ar pastāvīgi un ilgstoši glabājamo elektronisko dokumentu un datu izvērtēšanu, saglabāšanu, aprakstīšanu, tādēļ akūtas nepieciešamības dēļ līdz 2024. gadam atsevišķie speciālisti no Arhīva struktūrvienībām tika apvienoti, kā arī pārveidotas esošās amata vietas, izveidojot Elektronisko dokumentu nodaļu. Reorganizācijas rezultātā 2023. gadā tika izveidota Kino dokumentu digitalizācijas nodaļa, kura pilda svarīgu funkciju, pārstrukturizējot iekšējās Arhīva amatu rezerves. Šī disproporcija vēl vairāk palielina plaisu starp tirgus situāciju un Arhīva iespējām nodrošināt konkurētspējīgu atalgojumu. Tā kā lielākā daļa Arhīva speciālistu ir klasificēti 8. mēnešalgu grupā, 2025. gadā Arhīva personāla speciālisti veica izpēti, analizējot citu valsts pārvaldes iestāžu publiski pieejamos datus par atlīdzību amatu saimēs, kas publicētas valsts pārvaldes iestāžu mājās lapās, īpaši tajās, kas saistītas ar arhīvu darbu un dokumentu pārvaldību. Izpētē konstatēts, ka Arhīvā līdzīgas saimes augstākā līmenī klasificēta speciālista alga bieži ir noteikta tādā pašā vai pat zemākā līmenī nekā citās iestādēs tādas pašas saimes zemākā līmeņa amatam. Piemēram, 2025. gadā valstī noteiktais minimālais slieksnis 8. mēnešalgu grupai ir 1 052  euro. Savukārt Arhīvam, lai nodrošinātu 16 dažādu amatu atšķirīgās algas (kopskaitā – 200 darbiniekiem) un saglabātu to savstarpējo proporciju, bija jārod papildu iespējas algu celšanai. Rezultātā vidējā alga šajā grupā (8. mēnešalgu grupa, 21.1 un 20.04 saime) 2025. gadā tika paaugstināta līdz vidējai mēnešalgai 1 191  euro. Ņemot vērā piešķirto atlīdzības budžetu un saskaņā ar Valsts kanceleju apstiprināto amatu klasifikāciju, Arhīvs saviem darbiniekiem var nodrošināt tikai minimālo atlīdzības slieksni katrā mēnešalgu grupā vai to nedaudz pietuvināt vidējam slieksnim. 

Šāda situācija ir arī citās kultūras mantojuma iestādēs, kurās atlīdzības budžeta nekonkurētspēja apdraud iestāžu spēju:
1) noturēt pieredzējušus speciālistus;
2) nodrošināt zināšanu un kompetenču pēctecību; 
3) garantēt kritisko funkciju nepārtrauktību. 

Pieaugošo prasību, sarežģītības un atbildības apstākļos zems atalgojums rada reālu risku, ka kompetentākie speciālisti izvēlas citu valsts iestāžu vai privātā sektora piedāvājumus. Kultūras mantojuma iestāžu darbinieku profesionālā loma mūsdienu apdraudējumu un digitālās transformācijas apstākļos ir kļuvusi par nacionālās drošības un informatīvās noturības pamatelementu. Vienlaicīgi pieaugošais darba apjoms, tehnoloģiskā sarežģītība, hibrīdapdraudējumi un nepietiekamais atalgojums rada riskus, kas var ietekmēt valsts spēju funkcionēt krīzes situācijās. Līdz ar to kultūras mantojuma iestādēs nodarbināto atalgojuma pieauguma jautājuma risināšana ir neatliekama. Zemais atalgojums rada šādus ievērojamus riskus:
1) profesionālo zināšanu un institucionālās atmiņas zudumu; 
2) ilgtermiņa kapacitātes samazināšanos; 
3) valsts informācijas noturības apdraudējumu. 

Ņemot vērā minēto, lai nodrošinātu kultūras mantojuma saglabāšanu un aizsardzību krīzes apstākļos, kultūras mantojuma iestādēs nepieciešams stiprināt ne vien iestāžu materiāli tehnisko bāzi un piemērotu infrastruktūru (tai skaitā veicot preventīvus pasākumus infrastruktūras darbspējas uzturēšanai), bet arī darbinieku kapacitāti. 

Arhīvs, nodrošinot nacionālā dokumentārā mantojuma uzkrāšanu, saglabāšanu un pieejamību, ir būtiska Latvijas sabiedrības drošības un tiesību aizsardzības sastāvdaļa. Arhīva krājums nodrošina:
-dokumentāru pierādījumu bāzi valsts pārvaldes darbību pēctecībai; 
-informācijas pieejamību tiesībsargājošajām un drošības iestādēm; 
-sabiedrības uzticēšanos valsts iestādēm. 

Digitālās transformācijas apstākļos Arhīva darbiniekiem jāapgūst un jāpārvalda sarežģītas informācijas sistēmas, jāievieš jauni tehnoloģiskie procesi un jānodrošina ilgtermiņa datu drošība. Šīs prasības ievērojami pārsniedz tradicionālā arhīva darba saturu un raksturu. Arhīva nozares darbiniekiem ikdienas darbā arvien biežāk jārisina jautājumi, kas saistīti ar:
1) sarežģītiem un mainīgiem elektronisko dokumentu formātiem;
2) digitālās saglabāšanas risinājumiem; 
3) darbu ar lielajiem datiem un metadatiem; 
4) kiberdrošības un datu aizsardzības prasībām. 

Valsts kontrole 2023. gadā veiktajā lietderības revīzijā “Vai arhīvā tiek nodrošināta elektronisko dokumentu saņemšana?” norādīja, ka elektronisko dokumentu pieņemšanas procesu nodrošināja tikai trīs Arhīva darbinieki, kas tika atzīts par nesamērīgi mazu resursu, ņemot vērā procesa sarežģītību, jaunumu un stratēģisko nozīmi. Sekojot Valsts kontroles ieteikumiem, Arhīvs īstenoja nepieciešamās strukturālās izmaiņas un izveidoja Elektronisko dokumentu nodaļu. Šīs izmaiņas tika īstenotas bez papildu finansējuma piešķīruma, lai gan šāds finansējums Valsts kontroles ziņojumā tika atzīts par nepieciešamu.  

Darba apjoma un sarežģītības dinamika ir krasā pretrunā ar pēdējo gadu tendenci – Arhīva darbinieku skaita samazināšanos. Arhīvs ir konsekventi atbalstījis valsts pārvaldes efektivitātes un administratīvā sloga mazināšanas iniciatīvas, tostarp noteikto nodarbināto skaita samazinājumu. Tomēr pašreiz darbinieku skaits, kā arī viņu amata prasībām atbilstošais atalgojums, ir sasniedzis kritisko robežu. Tas rada risku, ka turpmāk būs jāizvērtē iespēja samazināt atsevišķu funkciju izpildi – piemēram, ierobežot dokumentu pieņemšanu no valsts institūcijām, pagarināt pakalpojumu sniegšanas termiņus, samazināt glabātavu uzturēšanas darbus u. c. Šādas izmaiņas var radīt tiešus riskus nacionālā dokumentārā mantojuma saglabāšanai un pieejamībai.

Arhīvs apliecina, ka finansējuma pārdale plānota no ekonomijas, kas veidojas, pārskatot informācijas tehnoloģiju uzturēšanas un citu saimniecisko pakalpojumu izdevumus, kā arī daļu plānoto materiāltehnisko iegāžu pārceļot uz nākamajiem budžeta periodiem, nepasliktinot pamatfunkciju izpildi un neietekmējot Arhīva pakalpojumu pieejamību sabiedrībai.

Latvijas Nacionālā bibliotēka (turpmāk – Nacionālā bibliotēka) veic kultūras nozares datu centra datu glabāšanu (noteikts arī kā viens no četriem valsts nozīmes datu centriem) un aizsardzību krīzes apstākļos, līdz ar to šo funkciju nodrošināšanai nepieciešams personāls ar atbilstošu kvalifikāciju, pieredzi un kompetencēm.

Apzinoties Nacionālās bibliotēkas personāla nozīmību kultūras mantojuma saglabāšanas un aizsardzības jomā, kā arī ņemot vērā attiecīgajos procesos iesaistīto darbinieku amatu mēnešalgas, kuras, ņemot vērā iestādes atlīdzības budžeta apmēru, ir zemas un nespēj konkurēt darba tirgū, Nacionālā bibliotēka 2025. gada beigās izvērtēja iespējas ar 2026. gadu stiprināt personāla kapacitāti, kā arī veicināt esošā personāla noturību. Minētā mērķa sasniegšanai tika pārskatītas mēnešalgas kultūras mantojuma saglabāšanā un aizsardzībā iesaistītajiem amatiem, proti, astoņiem Tehnoloģiju departamenta amatiem, kuru pienākumos ietilpst kiberdrošības nodrošināšana, Saimniecības departamenta direktoram, kura atbildības jomā ir Nacionālās bibliotēkas krājuma saglabāšanas un aizsardzības saimnieciskie jautājumi, Saimniecības departamenta Apsaimniekošanas un apgādes nodaļas Darba un civilās aizsardzības inženiera amatam.

Nacionālā bibliotēka apliecina, ka finansējuma pārdale plānota, paredzot pašu ieņēmumu palielinājumu un pārskatot ēkas ekspluatācijas izdevumus un saistītu pasākumu īstenošanu.

Latvijas Neredzīgo bibliotēkai (turpmāk – Neredzīgo bibliotēka), ņemot vērā saasināto ģeopolitisko situāciju, nozīmīga ir profesionālu, lojālu un ieinteresētu darbinieku noturēšana iestādē, kas nodrošinātu specifisku kultūras mantojuma zināšanu pārnesi starp paaudzēm. Lai veicinātu katra darbinieka atbalstu un iesaisti Neredzīgo bibliotēkas organizētajos procesos kultūras mantojuma saglabāšanai un aizsardzībai krīzes apstākļos, nepieciešams daļu piešķirtā finansējuma izlietot darbinieku atlīdzības palielināšanai. Kultūras mantojuma aizsardzībai nozīmīga ir Neredzīgo bibliotēkas krājuma saglabāšana ar digitalizācijas palīdzību. Pieeja Neredzīgo bibliotēkas digitālajiem resursiem tiek nodrošināta iestādes izstrādātajā audiogrāmatu lejupielādes servisa sistēmā BALSS, veicot lejupielādes ar bibliotekāra starpniecību vai lietotājiem patstāvīgi autorizējoties sistēmā. Neredzīgo bibliotēka plāno ieviest jaunu risinājumu digitālā satura pieejamībai, izveidojot mobilo lietotni, kas dotu papildu iespēju bibliotēkas pakalpojumu saņemšanai dažādās situācijās.

Neredzīgo bibliotēka apliecina, ka finansējuma pārdale plānota no Neredzīgo bibliotēkas saimniecisko un administratīvo izdevumu ekonomijas, kā arī optimizējot atsevišķu ārējo pakalpojumu izmantošanu. Finansējuma pārdale tiks veikta, nepasliktinot iestādes pamatfunkciju izpildi un neietekmējot kultūras pakalpojumu pieejamību sabiedrībai. 

Nacionālajai kultūras mantojuma pārvaldei (turpmāk – Pārvalde) atbilstoši Plānā definētajiem pasākumiem ir jāveic nozīmīgi papildu uzdevumi, tostarp:
1) sagatavot izmaiņas normatīvajos aktos;
2) veikt risku izvērtējumu kultūras mantojuma objektiem;
3) noteikt prioritāri aizsargājamos objektus;
4) izstrādāt rīcības plānus un darbības algoritmus krīzes situācijām, tai skaitā darbinieku rīcības kārtību;
5) izvērtēt arhīva materiālus un nodrošināt būtiskāko dokumentu digitalizāciju;
6) organizēt sadarbību ar kultūras pieminekļu īpašniekiem, sniedzot metodisko atbalstu individuālu rīcības plānu izstrādē u. c.

Papildus tam nepieciešams izstrādāt rīcības plānus krīzes situācijās, tai skaitā seku novēršanai, nodrošinot bojājumu fiksāciju, novērtēšanu un prioritāro atjaunošanas pasākumu noteikšanu. Izvērtējot minēto pasākumu kopumu, Pārvalde ir sagatavojusi amatu sarakstu ar plānoto atlīdzības palielinājumu, galvenokārt Arhitektūras un mākslas daļas, Arheoloģijas un vēstures daļas, Kultūras priekšmetu aprites daļas, Kultūras mantojuma informācijas centra un reģionālo nodaļu darbiniekiem. Atlīdzības palielināšana nepieciešama, jo atsevišķām Pārvaldes daļām un tajās nodarbinātajiem ir būtiski pieaudzis veicamo uzdevumu apjoms.

Pārvaldē augsta līmeņa nozares profesionāļiem atalgojums ir kritiski zems un jau ilgstoši nav konkurētspējīgs ne tikai ar privāto sektoru, bet arī salīdzinājumā ar citām valsts pārvaldes iestādēm. Piemēram, Būvniecības valsts kontroles birojā eksperta amatalga līdzīga rakstura pienākumiem ir vismaz 1 800 euro, kamēr Pārvaldē vidēji 1 200 euro. Kopumā Pārvaldes, kuras kompetencē ir kā politikas plānošana, tā arī tās ieviešana un kontrole, kopējais atalgojuma līmenis ir indikatīvi par 40 % zemāks kā kopējais Būvniecības valsts kontroles biroja vidējais atalgojums (Būvniecības valsts kontroles uzraudzības biroja publiski pieejamā informācija: https://www.bvkb.gov.lv/lv/budzets). Tiek salīdzināti būvinspektoru (48.saime, V līmenis), arhitektu ((48.saime, V līmenis), vecāko ekspertu (48.saime, V līmenis), un nodaļas vadītāju atalgojumi (28.3 saime, VI līmenis; 48. saime VIA līmenis; 28.2. saime III līmenis). Ņemot vērā abām iestādēm deleģētās funkcijas, Pārvaldes atalgojuma līmenis ir nesamērīgi zemāks un nav ievērots vienlīdzības princips valsts pārvaldē. Pārvaldes pienākumus nav iespējams pasūtīt ārpakalpojumā, jo to kvalitatīvai izpildei nepieciešamas specifiskas un padziļinātas profesionālās zināšanas, kas koncentrētas Pārvaldes darbinieku kompetencē un iegūtas ilgstošā pieredzē. Iepriekšminētais būtiskais atalgojuma zemais apmērs ir kritisks jaunu darbinieku piesaistē un tuvākā vidēja termiņa nākotnē rada risku darbinieku skaita samazinājumam un iestādes spējai nodrošināt darbības nepārtrauktību.

Pārvalde apliecina, ka finansējuma pārdale plānota no ekonomijas administratīvajos un saimnieciskajos izdevumos, tai skaitā komandējumu, ārpakalpojumu un tehniskā nodrošinājuma izmaksu pārskatīšanas rezultātā. Finansējuma pārdale tiks veikta, nepasliktinot iestāžu pamatfunkciju izpildi un neietekmējot kultūras pakalpojumu pieejamību sabiedrībai, bet uzlabojot iestādes darbinieku kapacitāti.

Muzeji

Kultūras ministrijas padotībā ir astoņi valsts muzeji:
1) Latvijas Nacionālais vēstures muzejs ar struktūrvienībām: “Dauderi” un “Tautas frontes muzejs”;
2) Latvijas Nacionālais mākslas muzejs ar struktūrvienībām: Mākslas muzejs “Rīgas Birža”, Dekoratīvās mākslas un dizaina muzejs, Mākslas muzejs “Arsenāls” un Romana Sutas un Aleksandras Beļcovas muzejs;
3) Rīgas vēstures un kuģniecības muzejs ar struktūrvienībām: Latvijas Fotogrāfijas muzejs, Ainažu jūrskolas muzejs un Mencendorfa nams;
4) Rundāles pils muzejs;
5) īpaši aizsargājamais kultūras piemineklis –Turaidas muzejrezervāts;
6) Latvijas Etnogrāfiskais brīvdabas muzejs ar brīvdabas ekspozīcijām: Lauku ekspozīcija “Vēveri” un Zvejnieku-zemnieku sēta “Vītolnieki”;
7) Memoriālo muzeju apvienība ar struktūrvienībām: Jāņa Akuratera muzejs, Krišjāņa Barona muzejs, Raiņa un Aspazijas muzejs (ar ekspozīciju vietām Raiņa un Aspazijas māja Rīgā, Raiņa un Aspazijas vasarnīca Majoros, Raiņa muzejs “Jasmuiža”, Raiņa muzejs “Tadenava”), Jaņa Rozentāla un Rūdolfa Blaumaņa muzejs, Andreja Upīša memoriālais muzejs (ar ekspozīciju vietām Rīgā un Skrīveros) un Ojāra Vācieša muzejs;
8) Latvijas Nacionālais rakstniecības un mūzikas muzejs.

Muzeju funkciju nodrošināšanā arvien lielāka nozīme ir kvalificētu darbinieku kapacitātei, īpaši tajās jomās, kas saistītas ar kultūras mantojuma aizsardzību, saglabāšanu un risku pārvaldību. Noturībā un spējā reaģēt krīzes situācijā primārais ir cilvēka faktors – sagatavots personāls ar augstu profesionalitāti, specifiskām zināšanām, prasmi un spēju operatīvi rīkoties gan ikdienas darbā, gan krīzes situācijās. Turklāt jāņem vērā, ka darbinieki, kas iesaistīti kultūras mantojuma aizsardzībā un gatavības stiprināšanā darbībai krīzes situācijās pēc Krievijas pilna mēroga uzbrukuma Ukrainai, kad tika aktualizēts jautājums par Latvijas kultūras mantojuma institūciju gatavību krīzēm, ir uzņēmušies papildu pienākumus ārpus tiešajiem darba pienākumiem. Atalgojuma palielināšana Muzeju darbiniekiem ir stratēģiski lietderīga, tieši saistīta ar gatavības krīzēm stiprināšanu un vērsta uz iestāžu ilgtspējīgas darbības nodrošināšanu. Muzeju darbiniekiem saistībā ar gatavību krīzēm ir jāveic šādi papildu pienākumi:
1) muzeju krājuma apdraudējuma risku izvērtēšana un risku vadība; 
2) iestādes plāna rīcībai krīzes situācijā izstrāde un aktualizēšana; 
3) regulāra apmācību procesa nodrošināšana rīcībai krīzes situācijās; 
4) dalība nozares, Latvijas kultūras mantojuma jomas un starptautiskos pasākumos, mācībās, kas saistīti ar krīžu gatavību un noturības stiprināšanu; 
5) materiālo rezervju plānošana, nodrošināšana, uzturēšana krīžu gadījumiem; 
6) prioritāri glābjamo muzeju priekšmetu izvērtēšana, vērtību kritēriju un vērtēšanas metodoloģijas izstrāde, prioritāri glābjamo muzeju krājuma priekšmetu sarakstu pastāvīga aktualizēšana; 
7) prioritāri glābjamo muzeju priekšmetu digitalizācija, muzeju ietvaros un sadarbībā ar citām institūcijām digitalizētā krājuma ilgtspējīgas un drošas saglabāšanas nodrošināšana; 
8) ar kultūras mantojuma glābšanu saistīto infrastruktūras jautājumu risināšana; 
9) iekšējās komunikācijas algoritmu precizēšana, pārbaude, aktualizēšana eventuālai pielietošanai ārkārtas situācijās; 
10) muzeju priekšmetu konservācijas un restaurācijas procedūru izstrādāšana un aktualizēšana ārkārtas situācijās.

Arī Latvijas kultūras mantojuma institūciju praksē vērojamas problēmas piesaistīt darbiniekus, kā arī noturēt jaunus darbiniekus, jo, salīdzinot kultūras mantojuma iestādēs nodarbināto vidējo atalgojumu ar 2025. gada vidējo darba samaksu sabiedriskajā sektorā 1 935 euro, kultūras mantojuma iestāžu atalgojums ir nekonkurētspējīgs, ņemot vērā prasības, kādām ir jābūt arhīva, bibliotēkas, muzeja vai citam speciālistam.

Latvijas Nacionālais vēstures muzejs apliecina, ka finansējuma pārdale plānota no saimniecisko izdevumu optimizācijas un muzeja krājuma uzturēšanas un tehniskā aprīkojuma iegāžu pārcelšanas uz vēlāku periodu. Veicot finansējuma pārdali, netiks pasliktināta iestādes pamatfunkciju izpilde un netiks negatīvi ietekmēta kultūras pakalpojumu pieejamība.

Latvijas Nacionālais mākslas muzejs apliecina, ka finansējuma pārdale plānota no ekonomijas, kas veidojas, pārskatot izstādes tehniskā nodrošinājuma, ārpakalpojumu un administratīvo pakalpojumu izdevumus, kā arī optimizējot atsevišķus saimnieciskos izdevumus. Finansējuma pārdale tiks veikta, nepasliktinot Latvijas Nacionālā mākslas muzeja pamatfunkciju izpildi un neietekmējot kultūras pakalpojumu pieejamību sabiedrībai.

Rīgas vēstures un kuģniecības muzejs apliecina, ka finansējuma pārdale plānota, optimizējot saimnieciskos un administratīvos izdevumus, kā arī pārskatot atsevišķu tehnisko pakalpojumu iegādes apjomu. Finansējuma pārdale tiks veikta, nepasliktinot iestādes pamatfunkciju izpildi un neietekmējot kultūras pakalpojumu pieejamību sabiedrībai.

Īpaši aizsargājamais kultūras piemineklis – Turaidas muzejrezervāts apliecina, ka finansējuma pārdale plānota no pašu ieņēmumu pārpildes un saimniecisko izdevumu ekonomijas, tai skaitā pārskatot teritorijas uzturēšanas un ārpakalpojumu izmaksas. Finansējuma pārdale tiks veikta, nepasliktinot iestādes pamatfunkciju izpildi un neietekmējot kultūras pakalpojumu pieejamību sabiedrībai. Īpaši aizsargājamais kultūras piemineklis – Turaidas muzejrezervāts norāda, ka plānotie pašu ieņēmumi, kas šogad ir būtiski lielāki, ir atkarīgi no vairākiem ārējiem apstākļiem: klimata, ģeopolitiskās situācijas un ienākošo tūrismu un iedzīvotāju maksātspējas.

Latvijas Etnogrāfiskais brīvdabas muzejs apliecina, ka finansējuma pārdale plānota, optimizējot saimnieciskos izdevumus, pārskatot ārpakalpojumu apjomu, decembra maksājumus pārceļot uz nākamajiem budžeta periodiem. Latvijas Etnogrāfiskais brīvdabas muzejs norāda, ka darbinieku atlīdzības paaugstināšanas jautājums ir ārkārtīgi būtisks, jo jau šobrīd nav iespējams nokomplektēt nepieciešamās kvalifikācijas darbiniekus.

Memoriālo muzeju apvienība apliecina, ka finansējuma pārdale plānota, pārskatot administratīvos un saimnieciskos izdevumus, tai skaitā samazinot ārējo pakalpojumu izmantošanu un optimizējot komunālo pakalpojumu izdevumus. Finansējuma pārdale tiks veikta, nepasliktinot iestādes pamatfunkciju izpildi un neietekmējot kultūras pakalpojumu pieejamību sabiedrībai.

Latvijas Nacionālais rakstniecības un mūzikas muzejs apliecina, ka finansējuma pārdale neietekmēs muzeja pamatfunkciju izpildi un muzeja sniegto pakalpojumu pieejamību sabiedrībai. Muzejs pārskatīs un optimizēs izdevumus administratīvo, izstāžu un pasākumu tehnisko izmaksu un reprezentācijas izdevumu pozīcijās, lai finansējuma pārdale neietekmētu muzeja pamatfunkciju izpildi. 

1.tabula
	 
	amata vietas
	slodzes
	vidējā mēnešalga iestādē no štatu saraksta uz slodzi (euro)*
 
	cik % no CSP datos norādīto vidējo darba samaksu sabiedriskajā sektorā 2025.gadā 1935 euro

	Muzeji
	710
	681,03
	1 224
	 

	Memoriālo muzeju apvienība
	59
	58,5
	1 221 
	63%

	Īpaši aizsargājamais kultūras piemineklis – Turaidas muzejrezervāts
	78
	77,7
	1 218
	63%

	Latvijas Etnogrāfiskais brīvdabas muzejs
	79
	62,9
	1 288
	67%

	Rīgas vēstures un kuģniecības muzejs
	112 
	109,48
	1 136
	59%

	Latvijas Nacionālais rakstniecības un mūzikas muzejs
	84
	80,75
	1 276
	66%

	Latvijas Nacionālais mākslas muzejs
	177
	177
	1 170
	60%

	Latvijas Nacionālais vēstures muzejs
	124
	114,7
	1 262
	65%

	Citas kultūras iestādes
	487
	481,5
	1 371
	 

	Nacionālā kultūras mantojuma pārvalde
	104
	98,5
	1 384
	72%

	Latvijas Nacionālais arhīvs
	383
	383
	1 357
	70%

	Bibliotēkas
	401
	374,10
	1 446
	 

	Latvijas Nacionālā bibliotēka               
	368
	341,5
	1 708
	88%

	Latvijas Neredzīgo bibliotēka
	33
	32,6
	1 183
	61%







 *Iestādēm nav resursu, lai nodrošinātu citus papildu atlīdzības elementus. 

Nacionālais kino centrs ir valsts iestāde, kas administrē kino un filmu nozarei paredzētos valsts budžeta līdzekļus. Saskaņā ar Filmu likumu un Ministru kabineta 2009. gada 22. decembra noteikumiem Nr. 1627 “Nacionālā kino centra nolikums” Nacionālais kino centrs īsteno valsts politiku kino nozarē. Nacionālā kino centra daudzveidīgās funkcijas ietver kino un filmu nozarei paredzēto valsts budžeta līdzekļu administrēšanu, Latvijas kino un filmu nozares ilgtspējīgas attīstības un konkurētspējas veicināšanu, filmu radīšanas, kā arī audiovizuālā mantojuma pieejamības un izplatības Latvijā un pasaulē sekmēšanu, kā arī Latvijas kino un filmu nozares līdzdalību Eiropas audiovizuālās jomas atbalsta programmās u.c.

2024.–2025. gadā Latvijas kino nozare, tostarp Nacionālā kino centra atbalstītā un popularizētā filma “Straume”, ir guvusi izcilus panākumus, iegūstot nozīmīgākās nozares balvas pasaulē, tai skaitā Amerikas Kinoakadēmijas balvu “Oskars”. Pēc šī unikālā sasnieguma vēl jo izteiktāk ir jūtama Nacionālā kino centra kā institūcijas cilvēkresursu ierobežotība – ir audzis gan starptautiskās sadarbības apjoms, gan intensitāte. 2025. gadā ar Nacionālā kino centra iesaisti tika īstenoti teju 40 starptautiski pasākumi. Nacionālajā kino centrā, kas mērķu un funkciju apjoma ziņā ir salīdzināms ar Lietuvas Kultūras ministrijas pakļautībā esošo Lietuvas Kino centru, ir uz pusi mazāk amata vietu (Nacionālajā kino centrā – 10 darbinieki, iekļaujot programmas “Radošā Eiropa MEDIA” informācijas centra vadītāju; Lietuvas Kino centrā – 19 darbinieki).

Ņemot vērā iepriekšminēto, ir jāstiprina Nacionālā kino centra kapacitāte, pārdalot vienu amata vietu no Kultūras ministrijas - Ministra birojs (struktūrvienība), biroja palīga (darbinieka amats) (27. saime, I līmenis, 7. mēnešalgu grupa). Finansējums amata vietai paredzēts no Nacionālā kino centra valsts budžeta līdzekļiem, pārdalot finansējumu no izdevumu pozīcijas “Subsīdijas un dotācijas” uz izdevumu pozīciju “Atlīdzība”.

Plānotā amata vieta – vecākais speciālists – atbilst 8. mēnešalgu grupas II līmenim un 36. amatu saimei. Saskaņā ar mēnešalgu skalu valsts un pašvaldību institūcijās nodarbinātajiem ierēdņiem un darbiniekiem tās viduspunkts ir 1 509 euro. Līdz ar to kopējie nepieciešamie izdevumi (VSAOI, atvaļinājuma nauda, piemaksa par papildu darbu u.c.) minētajai amata vietai ir 24 431 euro gadā. Aprēķins: 1 509 euro *12 mēn. *VSAOI 23,59%=22 380 euro gadā. Papildus 50% no algas tiek plānots atvaļinājuma pabalsts – 1 509 *50%*VSAOI 23,59%=932 euro. Piemaksa tiek plānota 1 509*20%*VSAOI 23,59%*3=1 119 euro. Pavisam kopā=22 380 + 932 + 1 119=24 431 euro gadā.

Pārdale tiks veikta no finansējuma subsīdijas un dotācijas izdevumos, kas tiek izmantots filmu un citu projektu atbalstam, tomēr pārdalei nepieciešamais finansējums ir mazāks par vienai dokumentālajai filmai vai vienai animācijas īsfilmai nepieciešamo atbalstu (kas ir finansiāli mazāk prasīgie filmu projekti), attiecīgi tas, lai gan samazinās filmu veidošanai sadalāmo finansējumu, tomēr ietekme nebūs būtiska un neietekmēs atbalstīto filmu skaitu. Pārdale var nedaudz ietekmēt filmas tapšanai nepieciešamo laiku. Taču vienlaikus šī pārdale pozitīvi ietekmēs Nacionālā kino centra spēju Latvijas filmu nozari popularizēt starptautiski, kas, savukārt pozitīvi ietekmēs nozares starptautisko atpazīstamību un ļaus veiksmīgāk piesaistīt filmu veidošanai papildus nepieciešamo starptautisko finansējumu. 

Nacionālais kino centrs apliecina, ka, pārdalot finansējumu no izdevumu pozīcijas “Subsīdijas un dotācijas” uz izdevumu pozīciju “Atlīdzība”, tas negatīvi neietekmēs Nacionālā kino centra spēju veiksmīgi nodrošināt tās kompetencē esošās funkcijas un dotos uzdevumus, kā arī Nacionālajam kino centram neveidosies parādi, tajā skaitā par energoresursiem.
Risinājuma apraksts
Lai minētās problēmas varētu kaut daļēji risināt, kultūras mantojuma iestādes ir izvērtējušas, ka tās iekšēji varētu veikt finansējuma pārdali no izdevumu pozīcijas “Preces un pakalpojumi” uz izdevumu pozīciju “Atlīdzība” un tādējādi palielinātu atalgojumu šādā apmērā:

2.tabula
 
	Amatu grupu nosaukums
	Palielinājumam plānoto amata vietu skaits
	Esošā alga (euro)
	Plānotā alga
(euro)
	Palielinājuma summa
(euro)
	%
 

	Latvijas Etnogrāfiskais brīvdabas muzejs
	 
	 
	 
	 
	 

	Administratīvais personāls (direktoru vietnieki)
	2
	3 334
	3 447
	113 
	3

	Atbalsta personāls (kalējs, galdnieki, strādnieki)
	11
	1 202
	1 299
	97
	8

	Speciālisti, krājuma glabātāji, vēsturnieki, muzejpedagogi, restauratori, eksponātu uzraugi
	51
	1 070
	1 155 
	86
	8

	Latvijas Nacionālais mākslas muzejs
	 
	 
	 
	 
	 

	Administratīvais personāls (direktors, direktora vietnieki)
	3
	3 152
	3 493
	341
	10,8

	Atbalsta personāls (administrators; inženierkomunikāciju inženieris; vecākie saimniecības pārziņi; saimniecības pārziņi)
	8
	1 241
	1 278
	37
	3

	Speciālisti, krājuma glabātāji, vēsturnieki, muzejpedagogi, restauratori
	91
	1 344
	1 488
	144
	10,7

	Latvijas Nacionālais vēstures muzejs
	 
	 
	 
	 
	 

	Administratīvais personāls (direktors, direktora vietnieki, departamentu vadītāji, struktūrvienības vadītāji un  vadītāju vietnieki)
	19
	1 895
	2 094
	199
	10,5

	Atbalsta personāls apmeklētāju centra speciālisti, ķīmiķi, mākslas fotogrāfs, sagādnieks, vecākais lietvedis, personāla speciālists, informācijas vadības speciālists, sabiedrisko attiecību speciālists)
	11
	1 070
	1 157
	87
	8

	Speciālisti, krājuma glabātāji, vēsturnieki, muzejpedagogi, restauratori, mākslinieki
	59
	1 199
	1 319
	120
	10

	Memoriālo muzeju apvienība
	 
	 
	 
	 
	 

	Administratīvais personāls (direktora vietnieks attīstības darbā, muzeju vadītāji, muzeja vadītāja vietnieki)
	8
	2 160
	2 260
	100
	5

	Atbalsta personāls (finansists, personāla speciālists, komunikācijas speciālists, saimniecības pārziņi)
	5
	1 444
	1 544
	100
	7

	Vecākie speciālisti, krājuma glabātāji
	5
	1 179 
	1 279
	100
	8

	Latvijas Nacionālais rakstniecības un mūzikas muzejs
	 
	 
	 
	 
	 

	Administratīvais personāls (biroja vadītājs, nodaļas vadītāji un vietnieki)
	11
	1 817
	1 899
	82
	5

	Atbalsta personāls (iepirkumu speciālists, finansists, personāla lietu pārzinis, projekta vadītājs, reklāmas un tirgvedības projektu plānotājs, sociālo mediju speciālists)
	7
	1 372
	1 457
	85
	6

	Speciālisti, krājuma glabātāji, restauratori, mākslinieki, dokumentālisti, mākslas eksperti
	59
	1 078
	1 174
	96
	9

	Īpaši aizsargājamais kultūras piemineklis – Turaidas muzejrezervāts
	 
	 
	 
	 
	 

	Administratīvais personāls (direktors, direktora vietnieks, departamentu vadītāji, nodaļas vadītājs)
	5
	2 760
	3 022
	262
	9

	Atbalsta personāls (namdaris, remontstrādnieks, saimniecības pārzinis, lietvedis, personāla vadītājs, finanšu analītiķis, finansists)
	7
	1 447
	1 551
	104
	7

	Speciālisti, krājuma glabātāji, vēsturnieki, muzejpedagogi, restauratori, eksponātu uzraugi
	63
	1 180
	1 272
	92
	8

	Rīgas vēstures un kuģniecības muzejs
	 
	 
	 
	 
	 

	Administratīvais personāls (direktors, direktora vietnieki, struktūrvienību vadītāji, saimnieciski tehniskā darba departamenta vadītājs)
	15
	1 876
	2 026
	150
	8

	Atbalsta personāls (juriskonsults, personāla vadītājs, projektu vadītājs, finansists, biroja vadītājs, komunikācijas un mārketinga vadītājs)
	6
	1 238
	1 319
	81
	7

	Speciālisti, krājuma glabātāji, vēsturnieki, muzejpedagogi, restauratori, bibliotekāri
	53
	1 160
	1 253
	93
	8

	Latvijas Nacionālais arhīvs
	 
	 
	 
	 
	 

	Administratīvais personāls (direktors, direktora vietnieki, digitālās transformācijas vadītājs, zonālo arhīvu direktori, direktoru vietnieki, nodaļu vadītāji, vadītāju vietnieki)
	55
	2 777
	2 864
	87
	3

	Atbalsta personāls  (finansists, jurists, personāla speciālists, namu pārzinis, eksperti konsultanti, darba aizsardzības speciālists, iepirkuma speciālists)
	17
	1 723
	1 877
	154
	9

	Restaurācijas, digitalizācijas speciālisti
	35
	1 353
	1 470
	117
	9

	Publikāciju pētnieki, literārais redaktors
	8
	1 685
	1 803
	117
	7

	Arhīva fondu glabātāji, eksperti, vecākie eksperti, arhivāri, inženierkomunikāciju tehniķi
	31
	1 224
	1 322
	98
	8

	Nacionālā kultūras mantojuma pārvalde
	 
	 
	 
	 
	 

	Administratīvais personāls (vadītāja vietnieks, daļas vadītāji, vietnieki)
	9
	2 272
	2 323
	51
	2

	Atbalsta personāls (galvenie valsts inspektori, valsts inspektori, finansists, eksperti, vecākie speciāļisti)
	71
	1 250
	1 300
	50
	4

	Latvijas Nacionālā bibliotēka
	 
	 
	 
	 
	 

	Tehnoloģiju departamenta direktors
	1
	4 108
	4 481
	373
	9

	Saimniecības departamenta direktors
	1
	2 849
	3 108
	259
	9

	Tehnoloģiju departaments:
	1
	3 997
	3 311
	31
	11

	Datu centra vadītājs
	1
	3 860
	4 212
	352
	9

	Vienotās platformas tehnoloģiju vadītājs
	1
	3 860
	4 212
	352
	9

	Datu centra projektu vadītājs
	1
	3 860
	4 212
	352
	9

	Informācijas un komunikācijas tehnoloģiju nodaļas datortīkla administrators
	1
	2 600
	2 836
	236
	9

	Informācijas un komunikācijas tehnoloģiju nodaļas  Palīdzības dienesta vadītājs
	1
	1 899
	 2 168
	269
	14

	Informācijas sistēmu nodaļas lietojamības administrators
	1
	2 600
	2 836
	236
	9

	Informācijas sistēmu nodaļas  Bibliotēku informācijas sistēmu sektora vadītājs
	1
	2 300
	2 701
	401
	17

	Latvijas Neredzīgo bibliotēka
	 
	 
	 
	 
	 

	Administratīvais personāls (direktors, direktora vietnieks skaņu ierakstu un IT jautājumos, nodaļas vadītāji)
	7
	1 653
	1 753
	100
	6

	Atbalsta personāls (ierakstu kopētājs, transporta vadītājs, apkopēji, finansists, personāla lietvedis, darba aizsardzības speciālists)
	7
	1 028
	1 111
	83
	8

	Speciālisti, bibliogrāfi, bibliotekāri, korektori, redaktori, diktori, ierakstu operatori
	19
	1 070
	1 163
	93
	9






Lai nodrošinātu šādu atalgojuma palielinājumu, ir jāpieņem Ministru kabineta lēmums, kas atļauj kultūras mantojuma iestādēm palielināt finansējumu atlīdzības izdevumiem (kas iekļauj pamatā mēnešalgu un VSOAI izdevumus 7 mēnešiem, atsevišķiem muzejiem 10% intensitātes piemaksu) jau no 2026. gada 1. jūnija un veikt bāzes izdevumu precizēšanu šādā apmērā:

3.tabula
	 
	summa uz atlīdzības izdevumiem no 2026.gada 1.jūnija (euro)
	summa uz atlīdzības izdevumiem no 2027.gada un katru gadu turpmāka (euro)

	Muzeji
	 
	 

	Memoriālo muzeju apvienība
	17 797
	26 695

	Īpaši aizsargājamais kultūras piemineklis – Turaidas muzejrezervāts
	70 468
	105 702

	Latvijas Etnogrāfiskais brīvdabas muzejs
	68 370
	102 555

	Rīgas vēstures un kuģniecības muzejs
	92 961
	139 442

	Latvijas Nacionālais rakstniecības un mūzikas muzejs
	75 630
	113 446

	Latvijas Nacionālais mākslas muzejs
	166 247
	249 370

	Latvijas Nacionālais vēstures muzejs
	118 666
	177 999

	Citas kultūras iestādes
	 
	 

	Nacionālā kultūras mantojuma pārvalde
	105 427
	158 141

	Latvijas Nacionālais arhīvs
	407 585
	611 377

	Bibliotēkas
	 
	 

	Latvijas Nacionālā bibliotēka               
	33 854
	50 781

	Latvijas Neredzīgo bibliotēka
	30 941
	46 411


Lai nodrošinātu šādu atalgojuma palielinājumu, ir jāpieņem Ministru kabineta lēmums, kas atļauj Nacionālajam kino centram palielināt finansējumu atlīdzības izdevumiem 24 431 euro apmērā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	0
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	0
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	0
	0
	0
	0
	0
	0

	2.1. valsts pamatbudžets
	0
	0
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	0
	0
	0
	0
	0
	0

	3.1. valsts pamatbudžets
	0
	0
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Projekts paredz atbalstīt apropriācijas pārdali 2026. gadā Kultūras ministrijas budžeta programmu ietvaros, lai nodrošinātu Kultūras ministrijas padotībā esošo kultūras mantojuma iestāžu un Nacionālā kino centra darbinieku noturības stiprināšanu, tai skaitā:
1. veikt apropriācijas pārdali valsts budžeta programmas 19.00.00 “Profesionālā māksla” apakšprogrammas 19.03.00 “Filmu nozare” ietvaros, pārdalot 24 431 euro apmērā no subsīdiju un dotāciju izdevumiem uz atlīdzības izdevumiem, lai nodrošinātu Nacionāla kino centra kapacitātes stiprināšanu no 2026. gada 1. jūnija;
2. veikt apropriācijas pārdali valsts budžeta programmas 21.00.00 "Kultūras mantojums" ietvaros, pārdalot 1 187 946 euro apmērā no preču un pakalpojumu izdevumiem uz atlīdzības izdevumiem, lai nodrošinātu Kultūras ministrijas padotībā esošo kultūras mantojuma iestāžu darbinieku noturības stiprināšanu no 2026. gada 1. jūnija, tai skaitā:
2.1. 17 797 euro apmērā Memoriālo muzeju apvienībai;
2.2. 70 468 euro apmērā Īpaši aizsargājamam kultūras piemineklim – Turaidas muzejrezervāts;
2.3. 68 370 euro apmērā Latvijas Etnogrāfiskajam brīvdabas muzejam;
2.4. 92 961 euro apmērā Rīgas vēstures un kuģniecības muzejam;
2.5. 75 630 euro apmērā Latvijas Nacionālajam rakstniecības un mūzikas muzejam;
2.6. 166 247 euro apmērā Latvijas Nacionālajam mākslas muzejam;
2.7. 118 666 euro apmērā Latvijas Nacionālajam vēstures muzejam;
2.8. 105 427 euro apmērā Nacionālajai kultūras mantojuma pārvaldei;
2.9. 407 585 euro apmērā Latvijas Nacionālajam arhīvam;
2.10. 33 854 euro apmērā Latvijas Nacionālajai bibliotēkai;
2.11. 30 941 euro apmērā Latvijas Neredzīgo bibliotēkai.

Projektam pievienotais Ministru kabineta sēdes protokollēmuma projekts paredz Kultūras ministrijai uzdevumu iesniegt priekšlikumu Finanšu ministrijā Kultūras ministrijas budžeta bāzes izdevumu precizēšanai 2027. gadam un turpmākajiem gadiem:
1. 24 431 euro apmērā, pārdalot valsts budžeta programmas 22.01.00.00 “Kultūrpolitika”  apakšprogrammas 22.01.01.00 "Filmu nozare" no subsīdiju un dotāciju izdevumiem uz atlīdzības izdevumiem, lai nodrošinātu Nacionāla kino centra kapacitātes stiprināšanu;
2. 1 1 781 919 euro apmērā, pārdalot valsts budžeta programmas 22.01.00.00 “Kultūrpolitika”  apakšprogrammas 22.01.03.00 "Kultūras mantojums" ietvaros no preču un pakalpojumu izdevumiem uz atlīdzības izdevumiem, lai nodrošinātu Kultūras ministrijas padotībā esošo kultūras mantojuma iestāžu darbinieku noturības stiprināšanu,  tai skaitā:
2.1. 26 695 euro apmērā Memoriālo muzeju apvienībai;
2.2. 105 702 euro apmērā Īpaši aizsargājamam kultūras piemineklim – Turaidas muzejrezervāts;
2.3. 102 555 euro apmērā Latvijas Etnogrāfiskajam brīvdabas muzejam;
2.4. 139 442 euro apmērā Rīgas vēstures un kuģniecības muzejam;
2.5. 113 446 euro apmērā Latvijas Nacionālajam rakstniecības un mūzikas muzejam;
2.6. 249 370 euro apmērā Latvijas Nacionālajam mākslas muzejam;
2.7. 177 999 euro apmērā Latvijas Nacionālajam vēstures muzejam;
2.8. 158 141 euro apmērā Nacionālajai kultūras mantojuma pārvaldei;
2.9. 611 377 euro apmērā Latvijas Nacionālajam arhīvam;
2.10. 50 781 euro apmērā Latvijas Nacionālajai bibliotēkai;
2.11. 46 411 euro apmērā Latvijas Neredzīgo bibliotēkai;
3. Kultūras ministrijai nodrošināt, ka tās padotībā esošās kultūras mantojuma iestādes un Nacionālais kino centrs, veicot izdevumu pārdali atlīdzībai no citiem izdevumiem, 2026. gadā un turpmākajos gados  nodrošinās to kompetencē esošās funkcijas un dotos uzdevumus, kā arī tām neveidosies parādi, tajā skaitā par energoresursiem.

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Projekts paredz veikt apropriācijas pārdali Kultūras ministrijas padotības iestādēm plānotā valsts finansējuma ietvaros, palielinot izdevumus atlīdzībai un samazinot precēm un pakalpojumiem un subsīdijām un dotācijām, kas tiešā veidā neskar sabiedrības intereses.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Kultūras ministrija
Finanšu ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

